**PÅKRAVSGARANTI**

1. **Innledning**
2. Denne påkravsgarantien (**"Garantien"**) er avgitt av [*navn*], med org. nr. [\*] og registrert forretningsadresse [\*] (**"Garantisten"**), i favør av Staten ved Direktoratet for mineralforvaltning med Bergmesteren for Svalbard (**"Garantikreditor"**).
3. [\*] (**"Debitor"**) driver eller skal iverksette undersøkelser og/eller drift på mineralforekomster i henhold til tillatelse i DMFs vedtak om driftskonsesjon, saksnummer/dokumentnummer [\*], (**"Konsesjonen"**) fra Garantikreditor. For å sikre gjennomføringen av sikrings- og oppryddingstiltak etter mineralloven §§ 49 og 50 er Debitor pålagt å stille finansiell sikkerhet ved denne Garantien.

**2. Garantiens omfang**

1. Garantisten stiller herved påkravsgaranti for et beløp oppad begrenset til NOK [\*] (**"Garantibeløpet"**) for Debitors sikrings- og oppryddingstiltak etter mineralloven §§ 49 og 50 (**"Forpliktelsene"**).
2. Garantisten hefter for Forpliktelsene på selvstendig grunnlag, uavhengig av det underliggende forholdet mellom Debitor og Garantikreditor, og Garantisten er avskåret fra å gjøre gjeldende innsigelser av enhver art mot Garantikreditor.
3. Garantien stilles uavhengig av enhver annen sikkerhet som måtte være stilt som sikkerhet for debitors forpliktelser, og etablering eller bortfall av slik annen sikkerhet er uten betydning for Garantistens ansvar under Garantien.
4. Garantien gjelder fra tidspunktet for avgivelse og frem til Garantikreditor skriftlig har samtykket til at den bortfaller.

**3. Utbetaling under Garantien**

1. Garantisten forplikter seg til å utbetale det beløp som er angitt, oppad begrenset til Garantibeløpet, ved første skriftlige påkrav fra Garantikreditor. Utbetaling skal senest skje innen tre bankvirkedager fra den dato Garantikreditors krav om utbetaling ble mottatt av Garantisten, til den konto som er angitt i påkravet.
2. Garantikreditor kan fremme krav under bankgarantien i følgende tilfeller:

(i) Etter utløpet av Garantikreditors frist til å utføre nødvendige sikrings- og oppryddingstiltak som aksepteres av Garantikreditor;

(ii) Ved konkurs, opphør eller annen avvikling av Debitors virksomhet; og

(iii) Ved tilbakekall av konsesjonen.

(Ved bankgaranti og individuell avsetning til bankkonto)
Ved melding til Garantisten om at ett av tilfellene i punkt (i) – (iii) over foreligger skal Garantikreditor ha en ubetinget rett til å få utbetalt det krav som gjøres gjeldende under bankgarantien, uten hensyn til innsigelser fra Debitor. Bankgarantien skal bestå så lenge beløpet innestående på bankkontoen ikke har nådd NOK [\*]. Når beløpet innestående på bankkontoen har nådd NOK [\*], eller etter skriftlig samtykke fra Garantikreditor forut for dette tidspunkt, faller plikten til bankgaranti bort.

(Ved bankgaranti alene)
Ved melding til Garantisten om at ett av tilfellene i punkt (i) – (iii) over foreligger skal Garantikreditor ha en ubetinget rett til å få utbetalt det krav som gjøres gjeldende under bankgarantien, uten hensyn til innsigelser fra Debitor.

Bankgarantien faller bort etter skriftlig samtykke fra DMF.

1. Da Garantien er en påkravsgaranti, og for å unngå tvil, spesifiseres at utbetaling av Garantibeløpet ikke kan settes i bero i påvente av forlik, rettskraftig avgjørelse fra domstolene eller voldgiftsdom, eller avgjørelse fra et forvaltningsorgan, eller enhver annen avgjørelse vedrørende Debitors forpliktelser, for det tilfelle at det skulle oppstå tvist mellom Debitor og Garantikreditor.
2. Ved utbetaling under Garantien reduseres Garantibeløpet tilsvarende, slik at Garantien løper videre for det eventuelt gjenværende Garantibeløpet.
3. **Lovvalg og verneting**
4. Garantien er underlagt norsk rett, med Trondheim som verneting.
5. **Signatur**
6. For Garantisten (eventuell fullmakt vedlegges):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn, tittel

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
GJENTA MED BLOKKBOKSTAVER